Konstantin Pätsi näopildiga postmargid

Konstantin Pätsi portreega postmargid kehtisid Eestis aastail 1936–1940. Need kuulusid standardmarkide seeriasse, mis asendas senise nn vapimarkide seeria. Margid kujundas Georg Westenberg, kasutades Gabriel Kirillovi fotoportreed Konstantin Pätsist, graveeris Karl Tael. 

Kokku anti Pätsi näopildiga marke välja 14 nimiväärtuses (1–60 senti) ja 17 värvuses. Margid on mõõtmetelt väikesed, lihtsa kujundusega ja ühevärvilised, erinedes vaid nimiväärtuse ja värvuse poolest. 

Sageli arvatakse, et nende markide väljaandmine oli pretsedenditu ja just 1930. aastate Eesti sisepoliitilist olukorda iseloomustav sündmus. Tegelikult oli riigipeade portreede postmarkidel kujutamine 20. sajandi esimeses pooles tavaline paljudes riikides üle maailma. Näiteks ka Eestis valmis juba 1919. aastal tolleaegse peaministri Konstantin Pätsi portreega 100-margase postmargi kavand (eksponeeriti 1938. aastal Eesti Postimuuseumis näitusel "Eesti posti algaastailt"). Samuti on teada, et 1927. või 1928. aastal valmis ametisoleva riigivanema Jaan Tõnissoni portreega 5-sendise margi kavand. 

Uuesti tekkis kavatsus kasutada Eesti postmarkidel portreid 1935. aastal peetud raamatuaasta puhul.

17. märtsil 1936 andis Posti-, Telegraafi- ja Telefonivalitsus Tallinnas välja ametliku teadaande:Eesti Posti-, Telegraafi- ja Telefonivalitsuse (PPT) teadaanne Nr. 340, Tallinn 17.03.1936; G. Jallajas (direktor), A. Vaino (arvebüroo juhataja); Riigi Teataja Lisa 1936, 24.

20. märtsil s.a. lastakse postiasutustes müügile uued 1-, 2-, 5- ja 6-sendilised postmargid. 

Margid on trükitud valgele kriitpaberile ja perforeeritud. Nad on püstiasetuvad. Värv on 1-sendilistel markidel tumepruun, 2-sendilistel – heleroheline, 5-sendilistel – sinakasroheline ja 6-sendilistel – tumepunane. Margijoonise keskosas on Riigivanema K. Päts'i näopilt; joonise kummaski ülemises nurgas on valge hinnanumber: 1-sendilistel “1”, 2-sendilistel “2”, 5-sendilistel “5” ja 6-sendilistel “6”; joonise alumises osas põiki üle margi on valgete tähtedega sõnad “EESTI POST”. Margijoonis igast äärest lõpeb piirjoonega. Margid on väikesekaustalised; nende joonise suurus, arvates kaasa piirjoon, on 16×20,5 mm; markide suurus perforeerimise jooneni on 19,5×24,2 mm.

Konstantin Pätsi näopildiga postmargid korjati Eesti postiasutustest kokku kohe Nõukogude okupatsiooni alguses ja hävitati, ent nad kehtisid siiski kuni 31. detsembrini 1940.

 Markide nimiväärtused ja värvused
NimiväärtusVärvMüügile laskmise kuupäevTrükiarvMichel Europa-Katalog 1996/97 Ost
1 sentpruun20. märts 19366 199 547
2 sentiheleroheline20. märts 193624 130 419
3 sentipruunikasoranž12. aprill 19403 272 258
4 sentipruunikaslilla17. oktoober 19361 414 311
5 sentisinakasroheline20. märts 193625 226 154
6 sentilillakaskarmiin20. märts 19361 601 249
6 sentisinkjasroheline12. aprill 194034 947
10 sentitsüaansinine21. aprill 193634 396 537
15 sentipunane25. märts 19372 787 800
15 sentitumesinine15. aprill 19402 213 700
18 sentitumekarmiinpunane17. aprill 1939296 950
20 sentisirelililla21. aprill 19362 345 996
25 sentitumesinine11. aprill 1938918 811
30 sentiooker18. veebruar 1938420 000
30 sentiultramariin20. september 1939494 465
50 sentihelepruun21. aprill 1936416 346
60 sentilillakaspunane17. oktoober 1936234 775

Viited

 Kirjandus 
 Vambola Hurt. Eesti postmarkide kavandeid. Eesti Filatelist, nr. 32, 1988, lk. 41–49. 

 Välislingid 
 President Konstantin Päts
 Vikitekstid: "Riigivanema pildiga postmargid valmimas" Uus Eesti, 19. september 1935, nr. 2, lk. 9
 Töid riigi trükikojas
 Postmargi aluseks olnud Konstantin Pätsi fotoportree
 Filateelia

Kategooria:Eesti postmargid
Kategooria:Eesti filateelia
Kategooria:Konstantin Päts